XALQARO SAVDO-KOʻRGAZMA KOMPLEKSI QURILIShINI TUGALLASh ChORA-TADBIRLARI TOʻGʻRISIDA
(resolution, 2021-02-22)

Toshkent shahridagi Xalqaro savdo-koʻrgazma kompleksi faoliyatini kengaytirish, marketing va axborot taʼminoti sohasida koʻrsatilayotgan xizmatlar samaradorligini oshirish, yarmarka va koʻrgazmalarni yuqori xalqaro darajada oʻtkazish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar agentligining “Oʻzekspomarkaz” RKSM markaziy pavilonini rekonstruksiya qilish toʻgʻrisidagi taklifiga rozilik berilsin. 2. Quyidagilar: “Oʻzekspomarkaz” RKSM markaziy pavilonini foydalanishga tayyor holda rekonstruksiya qilishning “Ay-Sel” (Turkiya) firmasi tomonidan qurilayotgan Xalqaro savdo-koʻrgazma kompleksi loyihasi doirasida amalga oshirilishi; Oʻzbekiston Respublikasi Tashqi iqtisodiy aloqalar agentligi tomonidan “Oʻzekspomarkaz” RKSM markaziy pavilonini rekonstruksiya qilish yuzasidan “Ay-Sel” firmasi bilan asosiy kontraktga 2464,0 ming AQSh dollari miqdorida qoʻshimcha bitim imzolanganligi; qoʻshimcha bitim qiymatining 2094,4 ming AQSh dollari miqdoridagi 85 foizini mablagʻ bilan taʼminlash Turkeksimbank mablagʻlarini qayta moliyalash yoʻli bilan Oʻzbekiston Respublikasi Tashqi iqtisodiy faoliyat milliy bankining krediti hisobiga amalga oshirilishi; qoʻshimcha bitim qiymatining 369,6 ming AQSh dollari miqdoridagi 15 foiziga haq toʻlash Xalqaro savdo-koʻrgazma kompleksi qurilishida ulush qoʻshib qatnashish shartlarida tashqi savdo kompaniyalarining mablagʻlari hisobiga amalga oshirilishi; loyihani amalga oshirish boʻyicha milliy valyutadagi xarajatlarni mablagʻ bilan taʼminlashning “Oʻzekspomarkaz” RKSMning oʻz mablagʻlari hisobiga amalga oshirilishi; asosiy qarzni, foizlarni, vositachilik haqini hamda kreditga xizmat koʻrsatish boʻyicha boshqa xarajatlarni toʻlash kredit bitimlari shartlariga muvofiq tashqi savdo kompaniyalari va “Oʻzekspomarkaz” RKSM majburiyatlariga koʻra ular mablagʻlari hisobiga Oʻzbekiston Respublikasi Tashqi iqtisodiy aloqalar agentligi tomonidan amalga oshirilishi maʼlumot uchun qabul qilinsin. 3. Oʻzbekiston Respublikasi Tashqi iqtisodiy faoliyat milliy banki belgilangan tartibda qarz bitimi tuzsin hamda Turkeksimbank mablagʻlarining Oʻzbekiston Respublikasi Tashqi iqtisodiy aloqalar agentligiga qayta moliyalashtirilishini taʼminlasin. 4. Oʻzbekiston Respublikasi Moliya vaziri jalb etilayotgan kredit boʻyicha Oʻzbekiston Respublikasi Tashqi iqtisodiy faoliyat milliy banki majburiyatlari boʻyicha Turkeksimbankka Oʻzbekiston Respublikasi Hukumati nomidan belgilangan tartibda kafolat berishga vakil qilinsin, 5. Oʻzbekiston Respublikasi Adliya vazirligi Oʻzbekiston Respublikasi Hukumatining kafolati yuzasidan qarz bitimiga ilovada belgilangan shakl boʻyicha yuridik xulosani belgilangan tartibda rasmiylashtirsin. 6. Oʻzbekiston Respublikasi Makroiqtisodiyot va statistika vazirligi “Oʻzekspomarkaz” RKSM markaziy pavilonini rekonstruksiya qilish loyihasini Oʻzbekiston Respublikasining 2002-yilgi Investitsiya dasturiga kiritsin. 7. “Oʻzekspomarkaz” RKSM obyekt foydalanishga topshirilgan vaqtdan boshlab besh yil muddatga istisno tariqasida daromad (foyda) soligʻi, mol-mulk soligʻi va yer soligʻi toʻlashdan ozod qilinsin. 9. Toshkent shahar hokimligi Toshkent shahar, Favqulodda vaziyatlar boshqarmasining Suvga choʻkkanlarni qutqarish jamiyati va “Serveko” qoʻshma korxonasining ularni joylashtirish uchun boshqa binolar bergan holda bir oy muddatda “Oʻzekspomarkaz” RKSM hududidan chiqarilishini taʼminlasin. 10. Oʻzbekiston Respublikasi Tashqi ishlar vazirligi “Oʻzekspomarkaz” RKSM buyurtmasiga koʻra bosh pudratchining xorijiy xizmatchilari va mutaxassislariga hamda jalb etiladigan xorijiy sheriklarga mehnat faoliyatini amalga oshirish huquqi bilan koʻp martalik kelish vizalari konsullik yigʻimlari undirmasdan berilishini taʼminlasin. 11. Oʻzbekiston Respublikasi Ichki ishlar vazirligi “Oʻzekspomarkaz” RKSM buyurtmasiga koʻra bosh pudratchining xorijiy xizmatchilari va mutaxassislari hamda jalb etiladigan xorijiy sheriklarning davlat boji undirmasdan vaqtinchalik roʻyxatdan oʻtkazilishini va vaqtinchalik roʻyxatdan oʻtkazish muddati uzaytirilishini taʼminlasin. 12. Oʻzbekiston Respublikasi Mehnat va aholini ijtimoiy muhofaza qilish vazirligi “Oʻzekspomarkaz” RKSM buyurtmasiga koʻra “Oʻzekspomarkaz” RKSMning markaziy pavilonini rekonstruksiya qilishga jalb etiladigan bosh pudratchi va subpudratchi tashkilotlarning xorijiy xodimlariga mehnat faoliyatini amalga oshirish uchun zarur ruxsatnomalar (litsenziyalar) oʻz vaqtida berilishini taʼminlasin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov va Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.